Ke go kgotlhelela le go ineela ga ga Christi Bester, motlhankedi wa tsamaiso ya tsa ditšhelete wa legoro la Thuto mo Khamphaseng ya Potchefstroom, yo o kgatlhang thata Mop Josef de Beer, moporofesa wa mmatlisisi wa Sekolo sa Disaense tsa Tlhago le Thekenoloji ya Thuto."Fa moithuti wa morago ga kalogo ya gerata ya bongaka yo o neng a etile go tswa kwa USA a ne a nna le mathata ka khomphiutha e a neng a tshwanetse go dira ka yone, Christi o ne a lemoga gore khomphiutha e ne e ise e felelwe ke nako ya go baakanngwa mahala. Le fa go ntse jalo, setheo sa dikhomphutara se ne sa ganana le ntlha eo mme sa re go e baakanya go tla ja R8 000. Christi o ne a se ka a amogela seo mme a tsaya ditokomane tse di tlhokegang le kgakololo ya semolao. Kwa bokhutlog, khomphiutha e ne ya baakanngwa mahala."